Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsának Elnökétől

*7. sz. napirend*

**ELŐTERJESZTÉS**

**a Társulási Tanács 2024. november 14-ei ülésére**

**Tárgy: A** Társulás 2024. évi költségvetésének módosítása 1-9. hónap

**Előterjesztő:** Dr. Árvay István elnök

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – pénzügyi osztály |
| Készítette:  Molnárné Nagy Edina - társulás gazdasági vezetője |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **minősített** többség szükséges.

**Tisztelt Tanács!**

Mosonmagyaróvár Nagytérségi Hulladékgazdálkodási Önkormányzati Társulás Tanácsa a Társulás 2024. évi költségvetését a 2/2024. (II.20.) TT. határozatával fogadta el.

Az államháztartásról szóló 2011. évi CXCV. törvény (továbbiakban Áht.), az államháztartás működési rendjéről szóló 368/2011. (XII. 31.) Kormányrendelet, és a 2/2024. (II.20.) TT. határozat előírásai szerint a költségvetési előirányzatok változásairól a tanács tagjait tájékoztatni kell.

Az Áht. 34. § (4) alapján az előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. A költségvetési beszámoló elkészítésének napja a 4/2013 (I.11.) Kormányrendelet 32. § (1) bekezdése szerint a költségvetési évet követő év február 28-a.

Az Áht., valamint a költségvetési határozatunk is előírja, hogy az előirányzat módosításokról és átcsoportosításokról a Tanács tagjait tájékoztatni szükséges. Előterjesztésünkben a 2024. január 1-jétől – 2024. szeptember 30-ig terjedő időszakra javasolt előirányzat módosításokat mutatjuk be.

Tisztelt Tanács, kérjük az előterjesztés megtárgyalását, és az 1-9. havi előirányzat módosítás elfogadását!

**Tisztelt Tanács!**

A határozati javaslathoz csatolt táblázatban a Társulás 2024. évi költségvetésének eredeti előirányzatát, valamint a szeptember 30-ig jelzett társulási tanácsi döntés szerinti előirányzat módosításokat mutatjuk be.

Az 1-9. hónapokra vonatkozóan a következő előirányzat módosítások elfogadását kérjük:

* **Személyi juttatások és járulékok** esetében előirányzat módosításra nem volt szükség a hivatkozott időszakban, *a teljesítés személyi juttatások rovatain 4.595.669 Ft, járulékok rovatán 633.437 Ft.*
* **Dologi kiadások** estében a 2024. szeptember 24-i társulási tanácsi döntés értelmében a K334 karbantartási, kisjavítási szolgáltatások rovata terhére 2 millió Ft-ot átcsoportosítottunk a K64 egyéb tárgyi eszközök beszerzése és ennek áfa vonzata javára a bérlet irodában tárgyaló kialakítása céljából, bútorok beszerzésére. *A teljesítés a dologi kiadások fősoron 144.170.028 Ft.*
* **Tartalék**:

A 2024. szeptember 05-ei tanácsülés döntése értelmében az újonnan alapított gazdasági társaság jegyzett tőkéjének biztosítása érdekében a tartalék terhére biztosítottunk előirányzatot 3 millió Ft értékben a K65 részesedések vásárlása rovat javára.

*A tartalék jelenlegi előirányzata: 348.635.244 Ft.*

* **A beruházások előirányzata** 5 millió Ft-tal növekedett a szeptemberi társulási tanácsi döntések értelmében, melyből 3 millió Ft részesedés beszerzésre, 2 millió Ft egyéb tárgyi eszközök – bútorok - beszerzése érdekében került átcsoportosításra. *Szeptember 30-i állapot szerint 3 millió Ft teljesítést realizáltunk e rovaton.*
* **Az egyéb felhalmozási célú kiadások** rovata az eredeti előirányzathoz képest nem változott, *a teljesítés 2024. szeptember 30-án 144*.*540.000 Ft.*

A fenti előirányzat módosítások a Társulás költségvetési főösszegét nem módosítják.

***Tájékoztatás a Társulás pénzügyi helyzetéről:***

* *2024. január 1-jétől 11 alkalommal kötöttünk le 28 – 35 napos időszakokra, 1,5 Mrd – 2,5 Mrd Ft közötti összegeket* ***lekötött betét*** *formájában az OTPnél és/vagy MBH-nál. Ez idő alatt 147.004.068 Ft kamatbevétel sikerült realizálni.* ***Jelenleg 2,5 Mrd Ft-os lekötött betéttel rendelkezik a társulás az OTP-nél 6,3 %-os kamattal, a lejárata november 14-e.***
* *2024. november 11-én a Társulás* ***OTP-nél vezetett bankszámláin*** *a következő összegeket tartjuk nyilván: a főszámlán 110.756.459 Ft-ot, az üzemeltetési díj számlán 13.611.583 Ft-ot, a KEHOP pályázat elkülönített számlán 11.551 Ft-ot, mely mindösszesen* ***124.359.593 Ft.***
* *A társulás 100 %-os tulajdonában lévő* ***Kisalföldi*** *Kommunális Hulladékgazdálkodási Közszolgáltató Nonprofit* ***Kft tartozása november 11-i állapot szerint – 199.520.376 Ft:***



* *A Kisalföldi Kommunális Hulladékgazdálkodási Közszolgáltató Nonprofit Kft a KEOP-1.1.1./C/13-2013-0022 „A mosonmagyaróvári nagytérség települései hulladék közszolgáltatásának fejlesztése” és a KEOP-1.1.1/2F/09-2010-0007 „A Mosonmagyaróvári Nagytérségi Települési Szilárdhulladék-gazdálkodási Rendszer Fejlesztése” című pályázatokból, valamint a KEHOP-3.2.1-15-2017-00022 „Komplex hulladékgazdálkodási rendszer fejlesztése a mosonmagyaróvári régióban, különös tekintettel az elkülönített hulladékgyűjtési, szállítási és előkezelő rendszerre” című pályázatból beszerzett eszközök állagmegóvására és fenntartására tekintettel 2024. április 16-án nyújtotta be* ***visszapótlási igényét*** *a 2023-as év vonatkozásában* ***12.021.620 Ft*** *összegben, melyet a társulás 2024. április 30-án egyenlített ki a Kft részére.*
* *A Társulás 2024. évi költségvetési határozata eredeti előirányzatban tartalmaz egy 2 millió Ft-os bruttó keretösszeget a személyi jellegű kiadások között, valamint ennek járulékterhét a Társulás „munkaszervezeti” feladatait ellátó Mosonmagyaróvári Polgármesteri Hivatal alkalmazásában álló köztisztviselők részére, melynek felosztása az elmúlt nyolc évhez hasonlóan a Társulás Elnökének hatásköre.*

*A fenti tájékoztató kapcsán a Társulási Tanácsnak nincs határozathozatali kötelezettsége.*

Kérjük a Tisztelt Tanácsot, hogy a 2024. évi 1-9. havi előirányzat módosítási javaslatot elfogadni szíveskedjék.

Mosonmagyaróvár, 2024. november 4.

Dr. Árvay István sk.

elnök

**Határozati javaslat:**

**…/2024. (XI.14.) TT. határozat**

a Mosonmagyaróvár Nagytérségi Hulladékgazdálkodási Önkormányzati Társulás Tásrulási Tanácsa az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa a Társulás 2024. évi módosított költségvetését az alábbiak szerint fogadja el:**

1. A határozat hatálya a Társulási Tanácsra terjed ki.
2. A Társulási Tanács a Társulás módosított költségvetésének címrendjét 2024. évre e határozat *7. sz. mellékletben* foglaltak szerint állapítja meg.
3. **A költségvetés módosított fő-összegének megállapítása**
   1. A Társulási Tanács a Társulás 2024. évi módosított költségvetésének
4. kiadási főösszegét: 1.412.737.030 Ft-ban, azaz egymilliárd-négyszáztizenkettőmillió-hétszázharminchétezer-harminc forintban,

ebből kötelező feladat 1.243.919.786 Ft, azaz egymilliárd-kettőszáznegyvenhárommillió-kilencszáztizenkilencezer-hétszáznyolcvanhat forint,

ebből önként vállalt feladat 168.817.244 Ft, azaz egyszázhatvannyolcmillió-nyolcszáztizenhétezer-kettőszáznegyvennégy forint,

1. bevételi főösszegét: 1.146.042.719 Ft-ban, azaz egymilliárd-egyszáznegyvenhatmillió-negyvenkettőezer-hétszáztizenkilenc forintban,

ebből kötelező feladat 977.225.475 Ft, azaz kilencszázhetvenhétmillió-kettőszázhuszonötezer-négyszázhetvenöt forint,

ebből önként vállalt feladat 168.817.244 Ft, azaz egyszázhatvannyolcmillió-nyolcszáztizenhétezer-kettőszáznegyvennégy forint,

1. a hiány összegét: 266.694.311 Ft-ban, azaz kettőszázhatvanhatmillió-hatszázkilencvennégyezer-háromszáztizenegy forintban állapítja meg.
   1. A Társulás összevont költségvetési mérlegét a Tanács e határozat *1. sz. melléklete* szerint hagyja jóvá.
2. **A költségvetési határozat 4.2 pontja az alábbiak szerint módosul:**
   1. A hiány belső finanszírozásának érdekében a Tanács az előző év(ek) költségvetési maradványának 266.694.311 Ft-ban, azaz kettőszázhatvanhatmillió-hatszázkilencvennégyezer-háromszáztizenegy forint összegben való felhasználását rendeli el az alábbiak szerint:

a) működés finanszírozására felhasznált maradvány 0 Ft, azaz Nulla forint,

b) fejlesztés finanszírozására felhasznált maradvány 266.694.311,- Ft, azaz kettőszázhatvanhatmillió-hatszázkilencvennégyezer-háromszáztizenegy forint.

1. **A költségvetés mérlegei és kimutatásai**

5.1. A Társulás költségvetésében a felhalmozási és működési oldal egyensúlyát az *2. sz. melléklet* szerint hagyja jóvá.

5.2. A Társulás működési bevételeit jogcímenként, rovatonként a *3. sz. melléklet* szerint hagyja jóvá.

5.3. A Társulás felhalmozási bevételeit jogcímenként, rovatonként a *4. sz. melléklet* szerint hagyja jóvá.

5.4. A Társulás működési kiadásait jogcímenként, rovatonként a *5. sz. melléklet* szerint hagyja jóvá.

5.5. A Társulás felhalmozási kiadásait jogcímenként, rovatonként a *6. sz. mellélet* szerint hagyja jóvá.

Felelős: Dr. Árvay István elnök

Határidő: azonnal